Temeljem odredbe članka 35. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 - pročišćeni tekst i 94/17 - ispravak pročišćenog teksta), članka 103. Zakona o cestama („Narodne novine“, broj 84/11, 22/13, 54/13, 148/13, 92/14 i 110/19) i članka 31. Statuta Općine Vidovec („Službeni vjesnik Varaždinske županije“, broj 04/18), Općinsko vijeće Općine Vidovec na 25. sjednici održanoj 26. listopada 2020. godine, donosi

**ODLUKU**

**o ukidanju svojstva javnog dobra**

**na k.č.br. 1095/4 k.o. Nedeljanec**

Članak 1.

Ovom Odlukom utvrđuje se da je čkbr. 1095/4, JAVNA CESTA-OPĆE DOBRO POD UPRAVOM ŽUPANIJSKE UPRAVE ZA CESTE VARAŽDINSKE ŽUPANIJE ukupne površine 121 m2, upisane kao dvorište u z.k.ul. 2601 za k.o. Nedeljanec temeljem Odluke o razvrstavanju javnih cesta („Narodne novine“ br. 44/12) prestala biti javna cesta i postala nerazvrstana cesta (javno dobro u općoj uporabi), u vlasništvu jedinice lokalne samouprave OPĆINA VIDOVEC, Trg svetog Vida 9, OIB: 73261610446.

Članak 2.

Utvrđuje se da je trajno prestala potreba za korištenjem predmetne nekretnine kao javnog dobra, iz članka 1. ove Odluke, te se isključuje iz opće uporabe, jer ista u naravi nije javna cesta, niti se koristi u tu svrhu.

Članak 3.

Ovom Odlukom utvrđuje se ukidanje svojstva javnog dobra u općoj uporabi nekretnine čkbr. 1095/4, ukupne površine 121 m2, upisane kao dvorište u z.k.ul. 2601 za k.o. Nedeljanec.

Članak 4.

Temeljem ove Odluke, Općinski sud u Varaždinu, izvršiti će brisanje statusa javnog dobra na nekretnini iz članka 1. ove Odluke te izvršiti upis prava vlasništva na ime i u korist: OPĆINA VIDOVEC, Trg svetog Vida 9, OIB: 73261610446.

Članak 5.

Ova Odluka stupa na snagu prvog dana od dana objave u „Službenom vjesniku Varaždinske županije“.

KLASA: 940-01/20-01/02

URBROJ: 2186/10-01/1-20-03

Vidovec, 26. listopada 2020.

OPĆINSKO VIJEĆE OPĆINE VIDOVEC

 PREDSJEDNIK

 Zdravko Pizek